KÍSÉRŐ SZÓ AZ «AQUILA» XXV-IK KÖTETÉHEZ 111 



Óta felkérezkedő, de mindeddig szándékosan nem bolygatott nomen- 

 klatura kérdésével is foglalkozni, összeállítván a hazánk területén eleddig 

 előforduló madárfajok és földrajzi fajták névjegyzékét, kifejezésre juttatva 

 a tudományos elnevezések dolgában elfoglalt álláspontunkat is. A súlyos 

 viszonyokhoz képest mégis friss tollazatban, zsákmánnyal megrakottan 

 bocsátjuk el «Aqui!á»-nkat negyedszázados reptéré. Tekintetünk bizalom- 

 mal követi magasba emelkedését és kíséri szárnycsapás nélkül való 

 keringését a levegőégben. De amikor szemünk a magasba, a távol 

 messzeségbe néz, ugyanakkor szivünket betöltik az emlékezés kegyeletes 

 érzelmei. Felújulnak bensőnkben intézetünk életének sok szép elmúlt 

 napjai és mozzanatai s visszagondolunk azoknak a férfiaknak lelkes buz- 

 galmára és fáradozására, kik az intézet kis csónakját lassanként tenger- 

 járó tisztes nagy hajóvá építették, akik a "szerény révből kiindult járó- 

 művön az evezőket, vitorlákat majd gépeket kezelték s kormányrudját 

 erős marokkal igazgatták sima és hullámzó vizeken egyaránt. Hála nekik 

 és köszönet. 



Szívből köszöntöm mindazokat, akik még köztünk élnek és velünk 

 dolgoznak, és hűséges kegyelettel és szeretettel emlékezem azokról, akik- 

 nek halóporai fölött azóta begyepesedett a föld. 



Intézetünk felejthetetlen alapítója és szervezője Herman OTTÓnk 

 utolsó nagy munkájának, «A magyarok nagy ősfoglalkozásának» terve- 

 zése és végrehajtása közben, érezvén az óriási vállalkozást, 80 évvel 

 vállán mégis lényének egész erélyével azt kiáltotta felénk, hogy a fel- 

 adat elvégzését «akarom». Legyen az ő jelszava a jövőben is minden 

 munkánk irányítója, szándékunknak megacélosítója. Akarjuk szívósan 

 megvalósítani kitűzött feladatainkat s bízzuk magunkat nyugodtan ez 

 iránytűre. Váltig hiszem, hogy hajónkat így nem éri baj és rakományun- 

 kat hiánytalanul szállíthatjuk el abba a kikötőbe, amelynek szánva van. 



Kőszeg, 1918. aug. 1-én. 



Chernél István. 



